Official Journal L 211 , 06/09/1995 P. 0040 - 0042

Official Journal L 211 , 06/09/1995 P. 0040 - 0042



Ftehim ta' implimentazzjoni bejn il-Komunità Ewropea dwar l-Enerġija Atomika rappreżentata mill-Kummissjoni tal-Komunitajiet Ewropej u Atomic Energy of Kanada Limited nominata bħala l-aġent għall-implimentazzjoni mill-Gvern tal-Kanada għall-involviment tal-Kanada fil-kontribuzzjoni tal-Komunità Ewropea dwar l-Enerġija Atomika għall-attivitajiet tad-disinn ta' l-inġinerija (EDA) għar-Reattur Termonukleari Sperimentali Internazzjonali (ITER) IL-KOMUNITÀ EWROPEA DWAR L-ENERĠIJA ATOMIKA (hawnhekk ‘l quddiem msejħa "Euratom") rappreżentata mill-Kummissjoni tal-Komunitajiet Ewropej (hawnhekk ‘l quddiem msejħa "il-Kummissjoni") u ATOMIC ENERGY OF CANADA LIMITED (hawnhekk ‘l quddiem msejħa "AECL"), nominata bħala aġent għall-implimentazzjoni mill-Gvern tal-Kanada skond l-Artikolu IV tal-memorandum ta' ftehim għall-koperazzjoni fil-qasam tal-fużjoni nukleari kontrollata (hawnhekk ‘l quddiem msejħa "MoU") konkluża bejn il-Euratom u l-Gvern tal-Kanada fil-25 ta' Lulju 1995; BILLI l-Artikolu V tal-MoU jantiċipa li, fejn hu neċessarju, ċerti dettalji u proċeduri biex jkunu implimentati l-attivitajiet skond l-MoU għandhom ikunu stabbiliti fuq bażi ta' każ b'każ fi ftehimijiet speċifiċi ta' l-implimentazzjoni, BILLI l-Artikolu III ta' l-MoU jantiċipa l-involviment fil-kontribuzzjoni ta' Parti jew oħra għal proġetti ta' fużjoni bl-involviment ta' partijiet terzi bħal dak tar-Reattur Termonukleari Esperimentali Internazzjonali (ITER); BILLI l-Euratom ikkonkludiet, fil-21 ta' Lulju 1992, Ftehim bejn l-Euratom, il-Gvern tal-Ġappun, il-Gvern tal-Federazzjoni tar-Russja, u l-Gvern ta' l-Istati Uniti dwar il-Koperazzjoni għall-Attivitajiet tad-Disinn ta' l-Inġinerija (EDA) għar-Reattur Termonukleari Sperimentali Internazzjonali (ITER) (hawnhekk iżjed ‘il quddiem msejħa il-"Ftehim EDA") u fil-21 ta' Marzu 1994, il-Protokoll numru 2 [1]; BILLI l-Artikolu 19 tal-Ftehim jispeċifika li kull Parti li hija parti mill-Ftehim EDA tista' tinvolvi pajjiżi oħra li għandhom kapaċitajiet speċifiċi rilevanti, fil-kontribuzzjoni tagħha fl-implimentazzjoni tal-Ftehim, l-Annessi tiegħu u l-Protokoll; BILLI l-Gvern tal-Kanada, permezz ta' l-AECL, esprima x-xewqa li jkun involvut fil-kontribuzzjoni ta' l-Euratom lill-ITER DEA; BILLI l-AECL tamministra l-Programm Nazzjonali Kanadiż tal-Fużjoni, li huwa implimentat prinċipalment permezz ta' żewġ proġetti provinċjali bbażat fuq l-użu ta' l-elettriku – is-Centre Canadien de fusion magnetique(CCFM) immexxi mill-Hydro Quebec u l-Proġett Nazzjonali Kanadiż għat-Teknoloġija tal-Fużjoni tal-Karburanti (CFFTP), mmexxija mill-Ontario Hydro; billi l-ħaddiema tal-Programm Nazzjonali Kanadiż tal-Fużjoni jinkludi ħaddiema mill-CFFTP, CCFM, u l-kuntratturi tagħhom, u huma hawnhekk iżjed ‘il quddiem msejħa "AECL jew il-persunal tagħha"; BILLI l-Kunsill ta' l-ITER approva, fil-21 sat-22 ta' April 1993 u fis-27 sat-28 ta' Jannar 1994, il-kondizzjonijiet ta' dan l-involviment, WASLU GĦALL-FTEHIM KIF ĠEJ: 1. Euratom tinvolvi lill-Kanada, permezz ta' l-AECL, fil-kontribuzzjoni tagħha lill-EDA. 2. Il-Gvern tal-Kanada, permezz ta' l-AECL, innota u sejjer iħares it-termini stipulati fil-Ftehim EDA, l-Annessi tiegħu, il-Protokoll numru 2, u l-Opinjonijiet Skambjati tan-Negozjaturi (flimkien ma' l-annessi tagħhom) li jakkumpanjaw il-Protokoll numru 2. 3. Il-modalitajiet għall-involviment ta' l-AECL fil-proċess li permezz tiegħu l-kompiti jkunu mqassma mill-ITER lill-Parti ta' Euratom tkun miftehma bejn id-Direttur tal-Programm Nazzjonali Kanadiż tal-Fużjoni, jew persuna nominata minnu, u d-Direttur tal-Programm tal-Fużjoni ta' l-Euratom jew persuna nominata minnu. Bla ħsara għall-paragraph 2, l-arranġamenti għal dawn l-attivitajiet għandha tkun konsistenti mad-dispożizzjonijiet tal-MoU. 4. L-involviment ta' l-AECL fil-kontribuzzjoni ta' l-Euratom lejn ir-riżorsi li l-erba' Partijiet ta' ITER EDA ftehmu li jqiegħdu għad-dispożizzjoni ta' xulxin fuq bażi ugwali għall-implimentazzjoni tal-Ftehim EDA, sa jikkonsisti sa madwar Kan $ 4 miljun kull sena f'termini ta' kompiti ta' l-ITER (disinn u teknoloġija R&D) u sa madwar ħames professjonisti bħala parti mill-kontinġent Euratom lit-Tim Ċentrali Konġunt. L-involviment tal-Kanada mhu sejjer jiswa' xejn lill-Euratom u se jkun bla ħsara għad-disponibbilità tal-fondi xierqa. 5. Kif previst fl-Artikolu V tal-MoU, id-dispożizzjonijiet ta' l-Anness I u l-Anness II tal-MoU għandhom japplikaw barra kif previst hawn ‘l isfel. Mingħajr preġudizzju għall-applikabilità sħiħa ta' l-Anness Ċ tal-Ftehim EDA fir-rigward ta' l-applikazzjoni tad-drittijiet, tat-titolu u ta' l-interessi fil-, u għall-proprjetà intellettwali maħluqa mingħajr il-parteċipazzjoni tal-Kanada permezz ta' l-AECL jew il-persunal tagħha, id-dispożizzjonijiet li ġejjin għandhom jgħoddu. 5.1. Jekk il-proprjetà intellettwali hija maħluqa mill-AECL jew il-persunal tagħha fil-Kanada fl-eżekuzzjoni ta' kompitu assenjat lit-Tim Intern ta' l-Euratom, il-Kanada permezz ta' l-AECL jew il-persunal tagħha għandha tkun intitolata li jkollha id-dritt, it-titolu u l-interess fil-pajjiżi kollha fil-, u għall-proprjetà intellettwali skond il-liġijiet u r-regolamenti applikabbli, bla ħsara għall-Euratom li għandhom ikunu mogħtija liċenzji bid-dritt ta' sub-liċenzja fuq termini imparzjali u raġjonevoli għall-għanijiet kollha barra r-riċerka u l-iżvilupp tal-fużjoni termonukleari bħala għejjun ta' l-enerġija għall-għanijiet paċifiċi. F'dan il-każ, il-Kanada permezz ta' l-AECL għandha tassigura li l-persunal tal-Tim Ċentrali Konġunt, jista' juża liberament il-materji protetti għall-eżekuzzjoni tal-kompiti assenjati lit-Tim Ċentrali Konġunt, u li l-Partijiet kollha, inkluża l-Euratom, huma mogħtija liċenzja irrevokabbli, mhux esklussiva u royalty-free, bid-dritt ta' sub-liċenzja għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi. 5.2. Jekk il-proprjetà intellettwali hija maħluqa mill-AECL jew mill-persunal tagħha, li jaħdem fit-Tim Intern ta' l-Euratom, fl-eżekuzzjoni ta' kompitu assenjat lit-Tim Intern, il-Kanada permezz ta' l-AECL jew il-persunal tagħha għandha tkun intitolata li jkollha d-dritt, it-titolu u l-interess kollu fil-Kanada. Bl-istess mod l-Euratom jew il-persunal tagħha għandha tkun intitolata biex jkollha d-dritt, it-titolu u l-interess kollu fil-, u għall-proprjetà intellettwali fil-propja territorju tagħha, u fil-pajjiżi terzi kollha barra l-Kanada. L-Euratom u l-Kanada permezz ta' l-AECL għandhom jassiguraw li l-persunal tat-Tim Ċentrali Konġunt jistgħu jużaw liberament il-materja dwar is-suġġett proġettat għall-eżekuzzjoni tal-kompiti assenjati lit-Tim Ċentrali Konġunt, u li l-Partijiet kollha inkluża l-Euratom jiġu mgħotija liċenzja irrevokabbli, mhux esklussiva u royalty-free, bid-dritt ta' sub-liċenzja għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi. 5.3. Jekk il-propjetà intellettwali hi maħluqa mill-AECL jew il-persunal tagħha, li hija sekondata mill-Euratom għat-Tim Ċentrali Konġunt, id-Direttur ta' l-ITER għandu jinforma minnufih lill-Kunsill ta' l-ITER bir-rakkomandazzjoni dwar il-pajjiżi fejn protezzjoni fuq il-proprjetà intellettwali għandha tiġi miksuba. Madanakollu, kull Parti jew il-persunal tagħha u l-Kanada permezz ta' l-AECL jew il-persunal tagħha għandhom ikunu intitolati biex jiksbu d-dritt, it-titolu u l-interess kollu fil-, u għall-proprjetà intellettwali fit-territorji rispettivi tagħhom. Il-Kunsill ta' l-ITER għandu jiddeċiedi jekk għandux, u kif jikseb din il-protezzjoni f'pajjiżi terzi barra l-Kanada. Kull Parti u l-Kanada permezz ta' l-AECL għandhom jassiguraw li l-persunal tat-Tim Ċentrali Konġunt jista' liberament juża' materji dwar is-suġġett għall-eżekuzzjoni tal-kompiti assenjati lit-Tim Ċentrali u li il-Partijiet kollha inkluża l-Euratom huma mgħotija liċenzja irrevokabbli, mhux esklussiva u royalty-free, bid-dritt ta' sub-liċenzja għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi. 5.4. Jekk il-proprjetà intellettwali hija maħluqa mill-AECL, li hija sekondata mill-Euratom lit-Tim Intern ta' Parti oħra (il-parti riċevitur) bla ħsara għall-liġijiet rilevanti applikabbli: (i) il-Parti riċevitur jew il-persunal tagħha għandha tkun intitolata biex tikseb id-dritt, it-titolu u l-interess fil-, u għall-proprjetà intellettwali fil-pajjiżi kollha barra l-Euratom u l-Kanada bla ħsara għal liċenzja irrevokabbli, mhux esklussiva u royalty-free, bid-dritt ta' sub-liċenzja, lill-Partijiet l-oħra għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi; (ii) l-Euratom jew il-persunal tagħha għandha tkun intitolata biex tikseb id-dritt, it-titolu u l-interess fil-, u għall-proprjetà intellettwali, bla ħsara għal liċenzja irrevokabbli, mhux esklussiva u royalty-free, bid-dritt ta' sub-liċenzja, lill-Partijiet l-oħra għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi; (iii) il-Kanada permezz ta' l-AECL jew il-persunal tagħha għandha tkun intitolata li tikseb id-dritt, it-titolu u l-interess fil-, u għall-proprjetà intellettwali fil-Kanada bla ħsara għal liċenzja irrevokabbli, mhux esklussiva u royalty-free, bid-dritt ta' sub-liċenzja lill-Partijiet l-oħra għar-riċerka u l-iżvilupp tal-fużjoni termonukleari kontrollota bħala għejjun ta' l-enerġija għall-għanijiet paċifiċi. 5.5. Jekk il-proprjetà intellettwali hi maħluqa mill-persunal ta' Parti waħda (il-Parti li tibgħat) li hija sekondata mill-Kanada, bla ħsara għal-liġijiet rilevanti applikabbli: (i) il-Kanada permezz ta' l-AECL jew il-persunal tagħha għandha tkun intitolata biex tikseb id-dritt, it-titolu u l-interess fil-, u għall-proprjetà intellettwali fil-pajjiżi kollha barra il-Parti li tibgħat u l-Euratom, bla ħsara għal liċenzja irrevokabbli, mhux esklussiva u royalty-free, bid-dritt ta' sub-liċenzja, għal kull Parti, għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi; (ii) il-Parti li tibgħat jew il-persunal tagħha għandha tkun intitolata biex tikseb id-dritt, it-titolu u l-interess fil-, u għall-proprjetà intellettwali fil-propju territorju tagħha, bla ħsara għal liċenzja mhux esklussiva, irrevokabbli u royalty-free, bid-dritt ta' sub-liċenzja għal Partijiet l-oħra kollha għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi; (iii) l-Euratom jew il-persunal tagħha għandha tkun intitolata biex tikseb id-dritt, it-titolu u l-interess kollu fil-, u għall-proprjetà intellettwali fil-proprju territorju tagħha, bla ħsara għal liċenzja mhux esklussiva, irrevokabbli u royalty-free, bid-dritt ta' sub-liċenzja, lill-Partijiet l-oħra għar-riċerka u l-iżvilupp tal-fużjoni termonukleari kontrollata bħala għejjun ta' l-enerġija għall-għanijiet paċifiċi. Iffirmat fi Brussel, nhar il-25 ta' Lulju 1995. Għall-Atomic Energy of Kanada Limitednominata bħala agent għall-implimentazzjoni mill-Gvern tal-Kanada Jacques Roy Għall-Komunità Ewropea dwar l-Enerġija Atomikairrappreżentat mill-Kummissjoni tal-Komunitajiet Ewropej Jacques Santer [1] ĠU L 114, tal-5.5.1994, p. 25. --------------------------------------------------